|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligji ““Për të huajt” | |
| **MINISTRIA UDHËHEQËSE** | Ministria e Brendshme | |
| **FAZA E POLITIKËS/VLERËSIMIT TË NDIKIMIT** | Jo-Finale | |
| **BURIMI I PROPOZIMIT TË POLITIKËS** | Transpozimi i Direktives dhe i brendshëm | |
| **DIREKTIVË/RREGULLORE E BE-së** | * Direktiva 2011/98 / BE e Parlamentit Evropian dhe e Këshillit e 13 Dhjetorit 2011 mbi një procedurë të vetme të aplikimit për një leje të vetme për shtetasit e vendeve të treta për të qëndruar dhe punuar në territorin e një Shteti Anëtar dhe për një grup të përbashkët të të drejtave për punëtorët e vendeve të treta që banojnë legalisht në një Shtet Anëtar. * Direktiva (BE) 2016/801 e Parlamentit Evropian dhe e Këshillit e 11 maj 2016 mbi kushtet e hyrjes dhe qëndrimit të shtetasve të vendeve të treta për qëllime kërkimi, studimesh, trajnimesh, shërbimi vullnetar, skemave të shkëmbimit të nxënësve ose projekteve arsimore dhe *au pairs*. * Direktiva 2014/36 / BE e Parlamentit Evropian dhe e Këshillit e datës 26 Shkurt 2014 mbi kushtet e hyrjes dhe qëndrimit të shtetasve të vendeve të treta me qëllim të punësimit si punëtorë sezonalë. * Direktiva 2014/66 / BE e Parlamentit Evropian dhe e Këshillit e datës 15 maj 2014 mbi kushtet e hyrjes dhe qëndrimit të shtetasve të vendeve të treta në kuadrin e një transferimi brenda korporatës. * Direktiva 2009/52/KE të Parlamentit Europian dhe të Këshillit, datë 18 qershor 2008 “Mbi parashikimin e standardeve minimale të sanksioneve dhe masave ndaj punëdhënësve për punonjësit nga vendet e treta me qëndrim të paligjshëm”. * Direktiva e Këshillit 2009/50/KE, datë 25 maj 2009 “Mbi kushtet e hyrjes dhe qëndrimit të shtetasve të vendeve të treta me qëllim pune tepër të kualifikuar”. * Direktiva 2008/115/KE të Parlamentit Europian dhe të Këshillit, datë 16 dhjetor 2008 “Mbi standardet dhe procedurat e përbashkëta në vendet e anëtare për kthimin shtetasve të vendeve të treta me qëndrim të parregullt”. * Direktiva e Këshillit 2004/82/KE, datë 29 prill 2004 “Për detyrimin e transportuesve për të komunikuar të dhënat për pasagjerët”. * Direktiva e Këshillit 2004/81/KE, datë 29 prill 2004 “Mbi lejet e qëndrimit të lëshuara shtetasve të vendeve të treta që janë viktima të trafikimit të qenieve njerëzore ose që kanë qenë subjekt i një veprimi për lehtësimin e imigracionit të paligjshëm, të cilët bashkëpunojnë me autoritetet kompetente”. * Direktiva e Këshillit 2003/109/KE, datë 25 nëntor 2003 në lidhje me statusin shtetasve të vendeve të treta që janë rezidentë afatgjatë. * Direktiva e Këshillit 2003/86/KE, datë 22 shtator 2003 “Mbi të drejtën e bashkimit familjar”. * Direktiva 2008/115 / KE e Parlamentit Evropian dhe e Këshillit e 16 Dhjetorit 2008 mbi standardet dhe procedurat e përbashkëta në Shtetet Anëtare për kthimin e shtetasve të vendeve të treta që qëndrojnë ilegalisht. * Direktiva e Këshillit 2003/110/KE, datë 25 nëntor 2003, "Për ndihmën në rastet e transitit për qëllim largimin në rrugë ajrore". * Direktiva e Këshillit 2000/78/KE, datë 27 nëntor 2000 që vendos një kuadër të përgjithshëm për trajtimin e barabartë në punësim dhe profesion. * Direktiva 96/71/KE të Parlamentit Europian dhe të Këshillit, datë 16 dhjetori 1996 në lidhje me transferimin e punëtorëve në kuadër të ofrimit të shërbimeve. * Direktiva 2004/38/KE të Parlamentit Evropian dhe Këshillit e datës 29 prill 2004 “Mbi të drejtën e qytetarëve të Bashkimit dhe anëtarëve të familjes së tyre për të lëvizur dhe për të qëndruar lirshëm brenda territorit të Shteteve Anëtare”. * Rregullore e Parlamentit Europian dhe të Këshillit nr. 810/2009 datë 13 qershor 2009 “Mbi ngritjen e Kodit të Komunitetit mbi vizat”. * Vendimi Kuadër i Këshillit, 2002/946/DÇB, datë 28 nëntor 2002 “Për forcimin e kuadrit penal me qëllim forcimin e ndalimit të hyrjeve të paautorizuara, transitit dhe qëndrimit”. * Vendimi Këshillit, datë 29 prill 2004, "Për organizimin e fluturimeve të përbashkëta për largimin nga territori i dy ose më shumë shteteve anëtare të shtetasve të vendeve të treta që janë objekt i urdhrave individualë të largimit". | |
| **PUBLIKIMET DHE STRATEGJITË E LIDHURA** | VKM nr. 400, datë 19.6.2019, “Për miratimin e Strategjisë Kombëtare për Migracionin dhe të Planit të Veprimit 2019–2022”. | |
| **DATA E KONSULTIMIT PUBLIK** |  | |
| **DATA E VLERËSIMIT TË NDIKIMIT** | 3.12.2020 | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** |  | |
| **NUMRI I VLERËSIMIT TË NDIKIMIT** | 2020-MB/MFE/MEPJ | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Fatmir Shehu  [fatmir.shehu@mb.gov.al](mailto:fatmir.shehu@mb.gov.al)  Etleva Dyrmyshi  [etleva.dyrmyshi@financa.gov.al](mailto:etleva.dyrmyshi@financa.gov.al) | |
|  | | |
| **PJESA 1: PËRMBLEDHJE EKZEKUTIVE**  **(Maksimumi 2 faqe)** | | |
| PËRKUFIZIMI I PROBLEMIT  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*    Nevoja për përmirësimin e vazhdueshëm të kuadrit të politikave migratore në vend, duke përafruar me tej legjislacionin për migracionin me *acquis* të BE-së dhe konventat ndërkombëtare në kuadër të procesit të integrimit në BE, si dhe miratimi paralelisht i normave ndërkombëtare në këtë fushë.  Nevoja dhe detyrimi i rishikimit të rregullt të ndikimit të akteve ligjore, në mirëqeverisjen e migracionit.  Si dhe adresimi i rekomandimeve të organizatave ndërkombëtare, aktorëve të shoqërisë civile dhe institucioneve të pavarura, si dhe pajtueshmëria e mëtejshme e dispozitave të LpH me të drejtat dhe liritë e parashikuara në Kushtetutë dhe instrumentet ndërkombëtarë të ratifikuar, ***bëjnë tepër të rëndësishëm procesin e hartimit dhe miratimit të një ligji të ri për të huajt.***  **Ndërhyrja e Qeverisë për hartimin e një projektligji të ri për të huajt vlerësohet se do të sillte:**  Përmirësimin e vazhdueshëm të kuadrit legjislativ të migracionit, duke përafruar më tej legjislacionin për migracionin, me direktivat përkatëse të Bashkimit Evropian, të evidentuara gjatë procesit Screening për Kapitullin 24 “Drejtësia, Liria dhe Siguria”.  Garantimin e pajtueshmërisë se dispozitave të tij me të drejtat dhe liritë e parashikuara në Kushtetutë dhe instrumentet ndërkombëtarë të ratifikuar, në mënyrë të veçantë për tu siguruar që dispozitat e tij të jenë në përputhje me parimin e interesit më të mirë të fëmijës, parimin e të drejtës për jetë familjare, parimin e moskthimit, parimin e procedurave të drejta dhe transparente;  Përmirësimin e fushës së të drejtave të të huajve, në drejtim të mbrojtjes së migrantëve dhe anëtarëve të tyre të familjes, refugjatëve, azilkërkuesve.  Garantimin për akses në programe dhe shërbime integrimi për të huajt, mundësinë e ofrimit më të mirë të informacionit, procedurave të lehtësuara për tu pajisur me leje qëndrimi, si dhe forcimin institucional të ofrimit të shërbimeve për migrantët.  Përmirësimin e mekanizmave të nevojshëm për lëshimin e vizave elektronike online, duke synuar zgjidhjen e problematikave të ndeshura gjatë zbatimit të tij, lidhur me pamundësinë për të mbuluar shumë vende me misione diplomatike apo poste konsullore.  Plotësimi nepermjet dispozitave te tij te një nga mangësive te legjislacionit të mëparshëm për të huajt, duke integruar pajisjen me leje unike, e cila garanton një procedurë të vetme të aplikimit për të huajt, që kanë për qëllim të punojnë dhe qëndrojnë në territorin e Republikës së Shqipërisë.  Përmirësimin e dispozitave të lidhura me çështjen e punësimit të shtetasve të huaj në Republikën e Shqipërisë, duke qartësuar afatet kohore dhe procedurat për t’u pajisur me leje unike, si dhe duke reduktuar pengesat e panevojshme për punësimin e shtetasve të huaj në territorin e Republikës së Shqipërisë.  Ofrimin e mundesise nëpërmjet dispozitave të tij, për te pajisur me leje qëndrimi edhe kategoritë e të huajve të cilët kanë hasur vështirësi në të shkuarën, si pensionistët e huaj apo personat pa shtetësi.  Pajtueshmërinë e dispozitave të tij, me objektivat e shtetit shqiptar për të lehtësuar hyrjen dhe qëndrimin e investitorëve.  Në një linjë me paktin e ri të migracionit dhe azilit të Bashkimit Evropian, si dhe në vijim të rekomandimeve dhe mangësive të hasura në ligjin e mëparshëm, te përmirësoje dispozitat ligjore në lidhje me ripranimet, si një detyrim ndërkombëtar i Republikës së Shqipërisë, që të ripranojë të huajt e kthyer nga shteti, me të cilin ka një marrëveshje ndërkombëtare, sipas detyrimeve të përcaktuara në marrëveshje.  Përmirësimin e menaxhimit të migracionit të parregullt, duke integruar për herë të parë në legjislacionin për të huajt dispozita lidhur me fluturimet e përbashkëta, të cilat shërbejnë për transportin e shtetasve të vendeve të treta nga një transportues ajror i zgjedhur për këtë qëllim, si dhe në lidhje me operacionet e kthimit dhe kthimet e përbashkëta në rrugë ajrore. | | |
| **OBJEKTIVAT**  *Cilat janë objektivat dhe efektet e synuara të propozimit?*  Objektivat kryesorë të politikës që propozohet janë:   * Të reduktojë ndjeshëm kohën e marrjës së shërbimit; * Të krijojë lehtësira për shtetasit e huaj që aplikojnë për viza; * Të shkurtojë procedurat për dërgimin e dokumentacionit të nevojshëm, pasi gjithçka do të jetë online dhe e aksesueshme nga të gjitha strukturat për trajtimin e vizave; * Të ndikojë pozitivisht në rritjen e numrit të vizitorëve dhe turistëve; * Të krijojë lehtësi dhe transparencë për të gjitha strukturat e përfshira në këtë proces; * Thjeshtëzimi i procedurave dhe dokumentacionit për të punuar në territorin e Republikës së Shqipërisë, nëpërmjet unifikimit të procedurës dhe lejes së qëndrimit dhe punës; * Plotësimi i nevojave për fuqi punëtore të huaj që paraqesin punëdhënësit në Republikën e Shqipërisë, duke zbatuar në të njëjtën kohë parimin preferencial për mbrojtjen e fuqisë punëtore vendase * Të integrojë të gjitha Pikat e Kalimit Kufitar të RSH-së në këtë proces si një tjetër element shtesë për sigurinë, në zbatimin dhe lëshimin e vizës elektronike online. * Shkurtimi i periudhës së shqyrtimit të kërkesës për lëshimin e lejes së qëndrimit.   pajisjen me vizë të të huajve për të hyrë dhe qëndruar në RSh, duke ofruar një proces të kompletuar elektronik që nga aplikimi dhe deri tek lëshimi i vizës elektronike, duke mundësuar kështu integrimin e të gjitha institucioneve që janë përgjegjëse për procesin e verifikimit dhe miratimit të vizave, do të përshpejtohen afatet për t’u pajisur me leje pune dhe leje qëndrimi. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Për arritjen e kësaj politike është marrë në shqyrtim situata aktuale e pajisjes me vizë të shtetasve të huaj, numri aktual i misioneve diplomatike, posteve konsullore që lëshojnë viza për të hyrë në Republikën e shqipërisë, mundësia financiare për shtimin e tyre, si dhe rritja e interesave kombëtare për zhvillimin ekonomik, lehtësimi në politikën e qëndrimit të lidhur me afatin e shqyrtimit të kërkesës për leje qëndrimi, duke thjeshtëzuar nëpërmjet një leje unike qëndrimi dhe pune politikat e punësimit për shtetasit e huaj, si dhe duke shkurtuar afatet dhe procedurat për pajisjen me leje qendrimi.  Për realizimin e kësaj politike janë marrë në konsideratë këto tre opsione:  Opsioni bazë/status quo - Të vijohet me kuadrin ligjor ekzistues, konkretisht me ligjin nr. 108/2013 “Për të huajt”, i ndryshuar, duke shtuar numrin e përfaqësive diplomatike jashte vendit, apo lidhur marrëveshje dy ose shumepalëshe me vende të tjera, për paraqitjen e aplikantit për vizë në përfaqësinë përkatëse të këtyre vendeve;  Opsioni 1 - Ndryshimi i ligjit nr. 108/2013 “Për të huajt”, i ndryshuar,  Opsioni 2 - Hartimi i një projektligji të ri “Për të huajt”.  Nga krahasimi i opsioneve të mësipërme për realizimin e politikës që parë në optikën e avantazheve/disavantazheve rezulton:   1. Opsioni bazë/status quo nuk kërkon ndërhyrjen e qeverisë, por do të ndeshë në vështirësi përsa i takon kohës që do të marrë dhe zbatimit në praktikë të tij. Vetë ligji për të huajt në nenin 25, pika 1, parashikon rastet e lëshimit të vizave nga përfaqësitë me të cilat shteti shqiptar ka lidhur marrëveshje, por për lidhjen e këtyre marrëveshjeve duhet të ekzistojë vullneti dhe interesi i të dy palëve. 2. Zbatimi i opsionit 1, ndryshimi i ligjit për të huajt, nuk është opsioni i preferuar pasi nëpërmjet përafrimeve të direktivave dhe ndryshimeve të reja që do të pësojë ligji, ndryshon një përqindje shumë e madhe e ligjit. Për këtë arsye ky opsion nuk është i vlefshëm në këtë rast. 3. Zbatimi i opsionit 2, që konsiston në hartimin e nje ligji te ri për të huajt konsiderohet si opsion i preferuar pasi u pa e nevojshme ndryshimi i shume aspekteve në ligj, që konsistojnë në zgjidhjen e problematikave të ndeshura gjatë zbatimit të tij, lidhur me pamundësinë për të mbuluar shumë vende me misione diplomatike apo poste konsullore, integrimi i lejes unike, e cila do të sjellë ndryshime thelbësore duke garantuar një procedurë të vetme aplikimi, për një leje të vetme, për të huajt që synojnë të punojnë dhe qëndrojnë në territorin e Republikës së Shqipërisë, përmirësimin dhe lehtësimin e kritereve për marrjen e miratimit për punësim dhe procedurave të pajisjes me vizë, si dhe kategori të reja të lejeve të qëndrimit. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  Me opsionin 2, të cilin e vlerësojmë si opsioni i preferuar synohet zgjidhja e problematikave të ndeshura gjatë zbatimit të tij, të cilat lidhen konkretisht me risitë e reja të këtij projektligji, me synim përafrim me legjislacionin e BE, ku në mënyrë më konkrete parashikohet:   * **Viza elektronike online**, duke synuar zgjidhjen e problematikave të ndeshura gjatë zbatimit të tij, lidhur me pamundësinë për të mbuluar shumë vende me misione diplomatike apo poste konsullore, * **integrimi i lejes unike**, kjo leje do të sjellë ndryshime thelbësore duke garantuar një procedurë të vetme aplikimi, për një leje të vetme, për të huajt që synojnë të punojnë dhe qëndrojnë në territorin e Republikës së Shqipërisë (RSH), * **kërkimi shkencor, studimi, trajnimi, shërbimi vullnetar, skemat e shkëmbimit të nxënësve ose projekte arsimore dhe *au pairing*** në përmirësimin dhe lehtësimin e kritereve për marrjen e miratimit për punësim dhe procedurave të pajisjes me vizë, * **lejet e qëndrimit për personat pa shtetësi**, duke garantuar një qëndrim të ligjshëm për këtë kategori, * **lejet e qëndrimi për pensionistë**, leje e cila do të mbulojë një hendek të ligjit aktual për të huajt, duke u siguruar shtetasve të huaj që janë në pension në vendin e tyre, mundësinë për të aplikuar për një leje qëndrimi për pensionistë, pranë autoritetit përgjëgjës për kufirin dhe migracionin në Republikën e Shqipërisë, nëse preferojnë vendin tonë si një destinacion për të jetuar, * **lejet e qëndrimit për punonjës lëvizës**, të cilët janë shtetasit e huaj që punonjnë në vende të ndryshme, jo në një zyrë apo seli të institucionit, dhe puna e tyre kryesisht është puna lëvizëse ku mjet kryesor pune kanë mjetet e teknologjisë së informacionit, * **lejet e qëndrimi e përkohshme për përdorim të pasurisë së paluajtshme** në pronësi në Republikën e Shqipërisë, * **dispozita** lidhur me fluturimet e përbashkëta, të cilat shërbejnë për transportin e shtetasve të vendeve të treta nga një transportues ajror i zgjedhur për këtë qëllim, **dispozita** për operacionet e kthimit dhe kthimet e përbashkëta në rrugë ajrore, * **dispozita** per ripranimet, si një detyrim ndërkombëtar i Republikës së Shqipërisë që të ripranojë të huajt e kthyer nga shteti, me të cilin ka një marrëveshje ndërkombëtare, sipas detyrimeve të përcaktuara në marrëveshje. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti 2020** | **Viti 2021** | **Viti 2022** | | **103 000 000** | **14 400 000** | **14 400 000** | | | |
| Opsioni 2 (I preferuar)- Hartimi i një projektligji të ri “Për të huajt”.  Ajo që vlen për t’u theksuar në përzgjedhjen e opsionit 2 si opsioni i preferuar është se ka si qëllim përmirësimin e vazhdueshëm të kuadrit legjislativ të migracionit, duke përafruar më tej legjislacionin për migracionin, me direktivat përkatëse të Bashkimit Evropian, të evidentuara gjatë procesit Screening për Kapitullin 24 “Drejtësia, Liria dhe Siguria”.  Projektligji i ri garanton akses në programe dhe shërbime integrimi për të huajt, mundësinë e ofrimit më të mirë të informacionit, procedurave të lehtësuara për tu pajisur me leje qëndrimi, si dhe forcimin institucional të ofrimit të shërbimeve për migrantët dhe ka si qëllim përmirësimin e mekanizmave të nevojshëm për lëshimin e vizave elektronike online, duke synuar zgjidhjen e problematikave të ndeshura gjatë zbatimit të tij, lidhur me pamundësinë për të mbuluar shumë vende me misione diplomatike apo poste konsullore.  Në dispozitat e tij plotëson një nga mangësitë e legjislacionit të mëparshëm për të huajt, duke integruar pajisjen me leje unike, e cila garanton një procedurë të vetme të aplikimit për të huajt, që kanë për qëllim të punojnë dhe qëndrojnë në territorin e Republikës së Shqipërisë.  Gjithashtu, projektakti synon përmirësimin e dispozitave të lidhura me çështjen e punësimit të shtetasve të huaj në Republikën e Shqipërisë, duke qartësuar afatet kohore dhe procedurat për t’u pajisur me leje unike, si dhe duke reduktuar pengesat e panevojshme për punësimin e shtetasve të huaj në territorin e Republikës së Shqipërisë.  Projektligji nëpërmjet dispozitave të tij, përcakton mundësinë për tu pajisur me leje qëndrimi edhe për kategoritë e të huajve të cilët kanë hasur vështirësi në të shkuarën, si pensionistët e huaj apo personat pa shtetësi.  Synon përmirësimin e menaxhimit të migracionit të parregullt, duke integruar për herë të parë në legjislacionin për të huajt dispozita lidhur me fluturimet e përbashkëta, të cilat shërbejnë për transportin e shtetasve të vendeve të treta nga një transportues ajror i zgjedhur për këtë qëllim, si dhe në lidhje me operacionet e kthimit dhe kthimet e përbashkëta në rrugë ajrore. | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*  Ky projektligj i është nënshtruar procesit të konsultimit publik në Regjistrin Elektronik të Konsultimit Publik dhe për shkak të situatës dhe rregullave strikte për shkak të pandëmisë së shkaktar nga COVID 19, në pmundësi për të zhvilluar takime publike me prezëncë të shumë përsonave, konsultimi me grupet kryesore të interesit është zhvilluar nëpërmjet nëj takimi online. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Politika për ndryshimin e ligjit nr.108/2013, “Për të huajt”’, i ndryshuar është e zbatueshme menjëherë me miratimin e këtij projektligji, i cili do i hapë rrugë edhe miratimit të akteve nënligjore, të cilat më konkretisht do të përcaktojnë kriteret, procedurat, dokumentacionin për hyrjen, qëndrimin dhe trajtimin e të huajve në Republikën e Shqipërisë; formatin e aplikimit për vizë nga i huaji, formën dhe përmbajtjen e lejeve të qëndrimit; formën, modelin dhe përbajtjen e dokumentit për të huajt.  Për zbatimin e tij ngarkohen strukturat përkatëse që merren me procesin e lëshimit të vizave, si Ministria e Brendshme, Ministria për Evropën dhe Punët e Jashtme, Ministria e Financave dhe Ekonomisë dhe Shërbimi Informativi i Shtetit. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

# Historik

* ***Jepni kontekstin e politikës***

Iniciativa për hartimin e projektligjit “Për të huajt”, vjen në kuadër të:

* përmirësimin e vazhdueshëm të kuadrit legjislativ të migracionit, duke përafruar më tej legjislacionin për migracionin, me direktivat përkatëse të Bashkimit Evropian, të evidentuara gjatë procesit *Screening* për Kapitullin 24 “Drejtësia, Liria dhe Siguria”;
* pajtueshmërinë e dispozitave të tij me të drejtat dhe liritë e parashikuara në Kushtetutë dhe instrumentet ndërkombëtarë të ratifikuar;
* përmirësimin e fushës së të drejtave të të huajve, në drejtim të mbrojtjes së migrantëve dhe anëtarëve të tyre të familjes, refugjatëve, azilkërkuesve;
* përmirësimin e mekanizmave të nevojshëm për lëshimin e vizave elektronike online;
* plotëson një nga mangësitë e legjislacionit të mëparshëm për të huajt, duke integruar pajisjen me leje unike;
* përmirësimin e dispozitave të lidhura me çështjen e punësimit të shtetasve të huaj në Republikën e Shqipërisë;
* mundësiaë për tu pajisur me leje qëndrimi edhe për kategoritë e të huajve të cilët kanë hasur vështirësi në të shkuarën, si pensionistët e huaj apo personat pa shtetësi;
* përmirësimin e dispozitave ligjore në lidhje me ripranimet;
* përmirësimin e menaxhimit të migracionit të parregullt, duke integruar për herë të parë në legjislacionin për të huajt dispozita lidhur me fluturimet e përbashkëta.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Hartimi i një ligji të ri “Për të huajt” erdhi si nevojë e përmirësimit të vazhdueshëm të kuadrit të politikave migratore në vend, duke përafruar me tej legjislacionin për migracionin me *acquis* të BE-së dhe konventat ndërkombëtare në kuadër të procesit të integrimit në BE, si dhe miratimi paralelisht i normave ndërkombëtare në këtë fushë.

Hartimi i projektligjit “Për të huajt”, vjen gjithashtu si nevojë dhe detyrim i rishikimit të rregullt të ndikimit të akteve ligjore, në mirëqeverisjen e migracionit.

Projektligji adreson edhe rekomandimet e organizatave ndërkombëtare, aktorëve të shoqërisë civile dhe institucioneve të pavarura, pajtueshmërinë e dispozitave me të drejtat dhe liritë e parashikuara në Kushtetutë dhe instrumentet ndërkombëtarë të ratifikuar.

Paralelisht me detyrimet e të huajve, ligji aktual për të huajt duhet të përcaktonte më qartë detyrimin e autoriteteve përgjegjëse, që gjatë vendimmarrjes në lidhje me të huajt, të zbatojnë dispozitat në përputhje me të drejtat dhe liritë themelore të parashikuara nga Kushtetuta dhe Konventat ndërkombëtare të ratifikuara. Në këtë drejtim ky projektligj garanton dispozita të veçanta lidhur me të drejtat e të huajve në RSH.

Projektligji synon përmirësimin e mekanizmave të nevojshëm për lëshimin e vizave elektronike online, duke synuar zgjidhjen e problematikave të ndeshura gjatë zbatimit të tij, lidhur me pamundësinë për të mbuluar shumë vende me misione diplomatike apo poste konsullore.

Hendeku kryesor i identifikuar në ligjin aktual për të huajt është fakti se nuk parashikon lëshimin e një “leje të vetme”, në përputhje me Direktivën 2011/98/BE e Parlamentit Evropian dhe e Këshillit, datë 13 dhjetor 2011, "Për procedurën e vetme të aplikimit për një leje të vetme për shtetasit e vendeve të treta për të punuar dhe qëndruar në territorin e një shteti anëtar dhe për një grup të përbashkët të drejtash për punëtorët e vendeve të treta që qëndrojnë në mënyrë të ligjshme në një shtet anëtar".

Për këtë qëllim është punuar specifikisht me nenet e projektligjit të cilat rregullojnë pjesën e tregut të punës dhe lëshimin e lejeve të qëndrimit, me qëllim integrimin e lejes unike, si një nga objektivat kryesorë të punës. Kjo leje do te sjellë ndryshime thelbësore duke garantuar një procedurë të vetme aplikimi, për një leje të vetme, për të huajt që synojnë të punojnë dhe qëndrojnë në territorin e Republikës së Shqipërisë (RSH).

Hartimi i projektligjit “Për të huajt”, ka për qëllim përmirësimin dhe lehtësimin e kritereve për marrjen e miratimit për punësim dhe procedurave të pajisjes me vizë.

Sa i përket Direktivës së Këshillit (BE) 2016/801 të Parlamentit Evropian dhe Këshillit të 11 majit 2016 për kushtet e hyrjes dhe qëndrimit të shtetasve të vendeve të treta për qëllime të kërkimit shkencor, studimit, trajnimit, shërbimit vullnetar, skemave të shkëmbimit të nxënësve ose projekte arsimore dhe *au pairing*, mungonte një përkufizim në ligjin për të huajt në lidhje me kuptimin e kategorive "student", "shkëmbim i nxënësve", "trajnim" për sa i përket *acquis*, si dhe nuk parashikohet asnjë dispozitë në lidhje me kategorinë *au pairing.*

Në këtë drejtim dispozitat e këtij projektligji përafrojnë me tej legjislacionin shqiptar me Direktivën e KE 2016/801, duke përkufizuar kategoritë e mësipërme dhe duke garantuar për të huajt, të moshës 18-30 vjeç mundësinë për tu pajisur me leje qëndrimi për au pairs, qëndrim që do ti hapë rrugën për të njohur kulturën e vendit tonë dhe mundësinë e integrimit në Republikën e Shqipërisë.

Gjithashtu ky projektligj garanton për kërkuesit shkencorë dhe studentët mundësinë për tu pajisur me leje qëndrimi “Për kërkimin e punës ose sipërmarrjen për kërkuesit shkencorë dhe studentët”. Kjo leje qendrimi u lejon këtyre kategorive që të qëndrojnë të paktën 9 muaj pasi të mbarojnë studimet ose kërkimet e tyre, për të kërkuar punë ose për të krijuar një biznes.

Projektligji nëpërmjet dispozitave të tij, përcakton mundësinë për tu pajisur me leje qëndrimi edhe për kategoritë e të huajve të cilët kanë hasur vështirësi në të shkuarën për të qëndruar në Republikën e Shqipërisë, si më poshtë vijon:

* Leje qëndrimit për personat pa shtetësi, duke garantuar një qëndrim të ligjshëm për këtë kategori;
* Leje qëndrimi për pensionistë, leje e cila do të mbulojë një hendek të ligjit aktual për të huajt, duke u siguruar shtetasve të huaj që janë në pension në vendin e tyre, mundësinë për të aplikuar për një leje qëndrimi për pensionistë, pranë autoritetit përgjëgjës për kufirin dhe migracionin në Republikën e Shqipërisë, nëse preferojnë vendin tonë si një destinacion për të jetuar;
* Leje qëndrimi për punonjës lëvizës, të cilët janë shtetasit e huaj që punonjnë në vende të ndryshme, jo në një zyrë apo seli të institucionit, dhe puna e tyre kryesisht është puna lëvizëse ku mjet kryesor pune kanë mjetet e teknologjisë së informacionit;
* Leje qëndrimi e përkohshme për përdorim të pasurisë së paluajtshme në pronësi në Republikën e Shqipërisë, procedurat dhe kriteret e së cilës përcaktohen me Vendim të Këshillit të Ministrave.

Projektligji, ka në fokus edhe zhvillimet e fundit lidhur me miratimin e një pakti të ri të migracionit dhe azilit të Bashkimit Evropian, ku menaxhimi i migracionit të parregullt është një nga çështjet më të ndjeshme, veçanërisht politikat e kthimeve. Në këtë drejtim projektligji synon përmirësimin e menaxhimit të migracionit të parregullt, duke integruar për herë të parë në legjislacionin për të huajt dispozita lidhur me fluturimet e përbashkëta, të cilat shërbejnë për transportin e shtetasve të vendeve të treta nga një transportues ajror i zgjedhur për këtë qëllim, si dhe në lidhje me operacionet e kthimit dhe kthimet e përbashkëta në rrugë ajrore.

Projektligji në vijim të rekomandimeve dhe mangësive të hasura në ligjin e mëparshëm, përmirëson dispozitat ligjore në lidhje me ripranimet, si një detyrim ndërkombëtar i Republikës së Shqipërisë që të ripranojë të huajt e kthyer nga shteti, me të cilin ka një marrëveshje ndërkombëtare, sipas detyrimeve të përcaktuara në marrëveshje.

Grupet e prekura nga ky problem janë:

*Biznesi-* punëdhënësit kërkojnë procedura dhe afate kohore më të shpejta dhe transparente për të marrë leje nga autoritetet shtetërore për punësimin e shtetasve të huaj.

*Qytetarët –*  plotësimi i nevojave për fuqi punëtore sjell rritjen e bizneseve të cilat gjenerojnë vende të reja pune.

*Qeveria* – Shumë herë fuqia punëtore e huaj ka qenë e nevojshme për realizimin e projekteve madhore të cilat janë me interes kombëtar si dhe për realimin e investimeve të shtetasve të huaj në RSH.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Duke qenë se problemi në shqyrtim është mungesa e një hapsire ligjore që t’i mundësojë shtetasit të huaj, që tashmë e ka një vizë stiker në pasaportë, të vijë e të vizitojë Shqipërinë, pa pasur nevojë të dërgojë edhe njëherë të gjithë dokumentacionin nëpërmjet postës, apo të paraqitet edhe njëherë në përfaqësinë diplomatike të RSH për të marrë vizën, është i pamundur materializimi i tij pa ndërhyrjen e Këshillit të Ministrave, i cili në përputhje me nenin 81, pika 1 të Kushtetutës ka të drejtën e propozimit të ligjeve. Qeveria ka evidentuar si një problem me rëndësi në tregun tonë të punës mungesën e fuqisë punëtore të kualifikuar për plotësimin e nevojave të punëdhënësve. Me ligjin 13/2020 “Për disa shtesa dhe ndryshime në ligjin 108/2013 “Për të huajt”, u adresua disi ky problem, duke reduktuar afatet kohore dhe thjeshtëzuar procedurat për tu pajisur me leje pune. Ky projekligj synon të përmirësojë më tej legjislacionin e imigrimit për punësim në RSH, nëpërmjet unifikimit të lejes së punës dhe të qëndrimit në një leje unike dhe një procedurë unike, duke zbatuar edhe një nga politikat e BE në këtë drejtim. Shtetasi i huaj nuk aplikon më për leje pune dhe më pas për leje qëndrimi për punësim në dy sportele të ndryshme. Sipas dispozitave të këtij projektligji ai bën një aplikim të vetëm për leje unike në strukturat përkatëse të Ministrisë së Brendshme, e cila jepet vetëm pas miratimit të Agjencisë Kombëtare të Punësimit dhe Aftësive, strukturë e cila është përgjegjëse për të mundësuar hyrjen në tregun shqiptar të punës vetëm të punonjësve të huaj për të cilat ka nevojë ky treg pune.

Ndaj qeveria duke propozuar këtë projektligj, ndër të tjera, synon të rregullojë si duhet edhe procedurat në fushën e punësimit të të huajve, duke iu përgjigjur kësisoj kërkesave të punëdhënësve vendas e të huaj.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat e propozimit janë:

* Perafrimi i metejshem i legjislacionit shqiptar me ate te Bashkimit Evropian si detyrim i procesit te integrimit evropian.
* Të reduktojë ndjeshëm kohën e marrjës së shërbimit;
* Të krijojë lehtësira për shtetasit e huaj që aplikojnë për viza;
* Të shkurtojë procedurat për dërgimin e dokumentacionit të nevojshëm, pasi gjithçka do të jetë online dhe e aksesueshme nga të gjitha strukturat për trajtimin e vizave;
* Të ndikojë pozitivisht në rritjen e numrit të vizitorëve dhe turistëve;
* Të krijojë lehtësi dhe transparencë për të gjitha strukturat e përfshira në këtë proces;
* Thjeshtëzimi i procedurave dhe dokumentacionit për të qëndruar dhe punuar nëpërmjet një leje dhe procedura unike aplikimi;;
* Plotësimi i nevojave për fuqi punëtore të huaj që paraqesin punëdhënësit në Republikën e Shqipërisë, duke zbatuar në të njëjtën kohë parimin preferencial për mbrojtjen e fuqisë punëtore vendase
* Të integrojë të gjitha Pikat e Kalimit Kufitar të RSH-së në këtë proces si një tjetër element shtesë për sigurinë, në zbatimin dhe lëshimin e vizës elektronike online.
* Shkurtimi i periudhës së shqyrtimit të kërkesës për lëshimin e lejes së qëndrimit.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

*Opsioni 0 (status quo); Pra vijimi i gjendjes ekzistuese,* duke mbajtur në fuqi ligjin 108/2013 “Për të huajt”, i ndryshuar, i huaji do duhet të bëjë dy aplikime dhe dy procedura për tu pajisur me leje qëndrimi dhe leje pune. Kjo sjell ngarkesë dokumentacioni dhe procedurash për punëdhënësin dhe shtetasin e huaj.

*Opsioni 2 (i preferuar) - Ndryshimi i ligjit ekzistues për të huajt,* përmirëson legjislacionin për punësimin e shtetasve të huaj në Republikën e Shqipërisë, por nuk i jep zgjidhje të gjitha problematikave dhe përfshirja e parashikimeve të direktivave të BE, ndryshon rrënjësiht përmbajtjen e projektligjit, duke e bërë të pa zbatuëshme si opsion.

*Opsioni 3 - miratimi i një ligji të ri për të huajt.* Objektivat që synon të realizojë ndërhyrja e qeverisë e parashikuar në opsionin 1 (të preferuar) si dhe problematikat që synon të trajtojë janë të realizueshme nëpërmjet hartimit të ligjit të ri për të huajt. Zgjidhja e problematikave të ndeshura gjatë zbatimit të tij, lidhur me pamundësinë për të mbuluar shumë vende me misione diplomatike apo poste konsullore, integrimi i lejes unike, e cila do të sjellë ndryshime thelbësore duke garantuar një procedurë të vetme aplikimi, për një leje të vetme, për të huajt që synojnë të punojnë dhe qëndrojnë në territorin e Republikës së Shqipërisë, përmirësimi dhe lehtësimi i kritereve për marrjen e miratimit për punësim dhe procedurave të pajisjes me vizë, kategoritë e reja të lejeve të qëndrimit, si dhe çdo parashikim tjetër i ri i shpjeguar në të gjitha rubrikat më lartë, sheh të domosdoshme vetëm opsionin e hartimit të një ligji të ri.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Kjo politikë do të synojë të:

*Reduktojë ndjeshëm kohën e marrjes së shërbimit*. Reduktimi i kohës së marrjes së shërbimit konsiston në faktin se shtetasit e interesuar për t’u pajisur me vizën pullë mund të aplikojë online për vizë elektronike, pa qenë të detyruar për t’u paraqitur fizikisht në përfaqësinë që mbulon shtetin nga ai vjen. Nisur nga sa më sipër, këta shtetas, marrin shërbimit e dëshiruar në një kohë më të shkurtër (shkurtohet koha që do t’i merrte për të shkuar nga shteti ku jeton në shtetin ku vendi ynë ka përfaqësi diplomatike) dhe me më pak shpenzime (do të paguajë vetëm për udhëtimin për të ardhur në Shqipëri).

*Krijojë lehtësira për shtetasit e huaj që aplikojnë për viza*. Viza elektronike do të krijojë lehtësira për shtetasit e huaj që aplikojnë për viza, përsa i përket kohës, kostove dhe mundësisë së marrjes së informacionit online me anë të sistemit.

Me vënien në funksionimi të sistemit e-visa, shtetasit e interesuar, përjashtohen nga detyrimi për tu paraqitur fizikisht në përfaqësinë e RSh-së për të tërhequr vizën e miratuar.

*Shkurtojë procedurat për dërgimin e dokumentacionit të nevojshëm.* Nisur nga fakti që procedura e aplikimit do të kryhet online, duke ngarkuar në sistem të gjithë dokumentacionin e nevojshëm, nuk do të jetë e nevojshme paraqitja në përfaqësi me dokumentacionin fizik.

*Ndikojë pozitivisht në rritjen e numrit të vizitorëve dhe turistëve*.

*Krijojë lehtësi dhe transparencë për të gjitha strukturat e përfshira në këtë proces*;

*Të integrojë të gjitha Pikat e Kalimit Kufitar të RSH-së në këtë proces si një tjetër element shtesë për sigurinë, në zbatimin dhe lëshimin e vizës elektronike online*.

Nisur nga kërkesa për çështjen e sigurisë gjatë këtij procesi, të gjitha Pikat e Kalimit Kufitar të RSh-së (24 të tilla), do të jenë të përfshira në këtë proces.

Plotësimi i nevojave për fuqi punëtore të huaj që paraqesin punëdhënësit në Republikën e Shqipërisë, duke zbatuar në të njëjtën kohë parimin preferencial për mbrojtjen e fuqisë punëtore vendase;

Reduktimin e afateve kohore brenda të cilit autoritetet përgjegjëse të kufirit dhe migracionit shqyrtojnë kërkesën për pajisjen ose ripërtëritjen e lejes së qëndrimit.

Nga projektligji ri preken tre grupe interesi: biznesi, qytetarët dhe qeveria/ sektori publik.

***Biznesi:***

* ndikime të drejtëpërdrejta:

1. Mundësi plotësimi të vendeve të punës me fuqi punëtore të kualifikuar sipas nevojave të tyre;
2. Realizimi brenda afateve të përcaktuara i projekteve dhe investimeve të tyre, cka sjell edhe më shumë fitime për ta.

- ndikime jo të drejtëpërdrejta:

1) Infrastrukturë publike më e mirë;

2) Më shumë investime dhe shërbime publike të financuara nga buxheti i Shtetit;

***Qytetarët:***

- ndikime të drejtpërdrejta:

1) Mundësi të shtuara punësimi;

2) Mundësi trajnimi dhe kualifikimi në punë;

* Ndikime jo të drejtpërdrejta

1) Infrastrukturë publike më e mirë;

2) Më shumë investime dhe shërbime publike të financuara nga buxheti i Shtetit;

***Qeveria/ sektori publik:***

* ndikime të drejtëpërdrejta:

1. Më shumë të hyra në buxhetin e Shtetit;
2. Rritje ekonomike;

- ndikime jo të drejtëpërdrejta:

1. Rritja e mirëqënies ekonomike të qytetarëve;

*Biznesi-* Ndikimet për biznesin janë të drejtpërdrejta, duke qenë se nëpërmjet procedurave më të thjeshta të punësimit ata arrijnë të plotësojnë kërkesën e tyre për fuqi punëtore të huaj për kualifikime të cilat nuk arrijnë ti gjejnë brenda territorit të Republikës së Shqipërisë. Gjithashtu thjeshtëzimi i procedurave bën që ato të jenë më transparente dhe të reduktojë në maksimum mundësitë për abuzim gjatë procesit të punësimit të punonjësve të huaj. Plotësimi i vendeve të punës me punonjësit që zotërojnë kualifikimet për të cilat një ndërmarrje ka nevojë bën që të kemi realizim të projekteve të saj si dhe shtim të fitimeve dhe gjenerim të vendeve të reja të punës. Nuk mund të përllogariten në këtë fazë se sa do të jetë ky ndikim i drejtpërdrejtë nga ana sasiore, për është me rëndësi për biznesin të plotësojë nevojat për fuqi punëtore të kualifikuar duke garantuar kështu vijimësinë e punës për investimin e tij si dhe duke pakësuar kohën dhe kostot sociale për këtë.

*Qytetarët –* Nga kjo ndërhyrje pritet që klima e biznesit të jetë shumë pozitive duke ndihmuar bizneset të kenë sukses në sipërmarrjen e tyre, dhe duke sjellë rritjen e tyre si dhe gjenerimin e vendeve të reja të punës. Krijimi i kushteve për rritjen e biznesit krijon dhe mundësi për rritjen e standardeve të fuqisë punëtore vendase nëpërmjet trajnimeve brenda kompanisë por dhe rritjes së konkurencës brenda punonjësve të saj. Nuk mund të llogaritet në këtë fazë ky ndikim nga ana sasiore.

*Qeveria/ sektori publik:* Krijimi i kushteve për suksesin e bizneseve në vend sjell më shumë të hyra në buxhetin e Shtetit, si nga zëri tatime taksa, edhe për sigurime shoqërore e shëndetësore, etj. Po ashtu duke qenë se shoqërohet me hapjen e vendeve të reja të punës, shumë njerëz do të dalin nga skema e ndihmës sociale dhe do të jenë në grupin e të punësuarve, duke pakësuar shpenzimin buxhetor për ndihmën sociale e duke u kthyer ata në kontribues në skemën e sigurimeve shoqërore dhe shëndetësore. Nga ana sasiore është e pamundur llogaritja në këtë fazë.

Ky projektligj ka kosto në buxhetin e shtetit, të cilat do të mbulohen nga buxheti i ministrive respektive dhe i institucionit përgjegjës për mirëmbajtjen e sistemit.

*Ndikimi mbi ndërmarrjet e vogla dhe të mesme:* Ndërmarrjet e vogla dhe të mesme do të jenë përfitues të drejtpërdrejtë të kësaj ndërhyrjeje si dhe pjesa tjetër e biznesit.

Supozimet në të cilat janë bazuar parashikimet dhe risqet janë:

1. Ekzistencën e një kuadri rregullator dhe një klime pozitive për biznesin si dhe ndërmarrjet e vogla dhe të mesme që nxit zhvillimin e këtyre sipërmarrjeve;
2. Ekzsitenca e një kuadri rregullator në fushën e punësimit dhe migrimit të punës që pengon mundësinë e abuzimit me fuqinë punëtore në vend.

Supozimet e mësipërme bazohen në komunikimin me përfaqësues të bizneseve, sipërmarrjeve dhe punëdhënës të ndryshëm si dhe në analiza të legjislacionit për të huajt dhe analiza të nevojave për aftësi në vend.

*Risqet* më të mëdha për të penguar realizimin e përfitimeve/ pritshmërive pas miratimit të projektligjt të ri “Për disa shtesa dhe ndryshime në ligjin nr.108/2013 “Për të huajt”, i ndryshuar”, janë si vijojnë:

1. Moszbatimi korrekt i ligjit nga subjektet e detyruara (institucionet publike);

Një politikë jo favorizuese për biznesin, sipërmarrjen dhe punëdhënësit që nuk krijon mundësinë e suksesit të tyre.

|  |  |  |  |
| --- | --- | --- | --- |
| **NR.** | **BIZNESI** | **QYTETARËT** | **QEVERIA** |
| *A/ Ndikime të drejtëpërdrejta* |  |  |  |
|  | Mundësi plotësimi të vendeve të punës me fuqi punëtore të kualifikuar sipas nevojave të tyre | Mundësi të shtuara punësimi | Rritje e të hyrave në buxhetin e Shtetit |
|  | Realizimi brenda afateve të përcaktuara i projekteve dhe investimeve të tyre, cka sjell edhe më shumë fitime për ta. | Mundësi punësimi, trajnimi dhe kualifikimi në punë | Rritje të punësimit, punësueshmërisë dhe kualifikimit të fuqisë punëtore në vend. |
| *B/ Ndikime jo të drejtëpërdrejta* |  |  |  |
|  | Infrastrukturë publike më e mirë | Infrastrukturë publike më e mirë | Rritja e mirëqënies ekonomike të qytetarëve; |
|  | Më shumë investime dhe shërbime publike të financuara nga buxheti i Shtetit | Më shumë investime dhe shërbime publike të financuara nga buxheti i Shtetit |  |

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Institucionet përgjegjëse për zbatimin e opsionit të preferuar janë: Ministria përgjegjëse për migracionin e punës (Ministria e Financave dhe Ekonomise), Ministria për Evropën dhe Punët e Jashtme dhe Ministria e Brendshme.

Në nivel rajonal dhe vendor përgjegjëse për zbatimin e këtij ligji do të jenë Agjencia Kombëtare për Punësim dhe Aftësi.

Nuk parashikohen pengesa të mundshme për zbatimin e opsionit të zgjedhur, pasi strukturat përgjegjëse do të bazohen në kriteret dhe procedurën e përcaktuar qartazi në ligj dhe aktet nënligjore në fuqi.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Në këtë fazë të zhvillimit të VN, nuk mund të planifikojmë dot masat e monitorimit dhe të vlerësimit apo të identifikojmë kriteret/treguesit për të matur arritjen ose progresin drejt tyre.

Ministria e Financave dhe e Ekonomisë me qëllim monitorimin dhe zbatimin e opsionit të preferuar do të

1. hartojë raporte periodike të paktën 1 vjecare për punësimin e shtetasve të huaj në territorin e Republikës së Shqipërisë, numrin e lejeve të punës të lëshuara sipas llojit të aktivitetit si dhe problematikën e hasur gjatë zbatimit të legjislacionit që rregullon punësimin e të huajve në vend.
2. Ushtrojë kontrolle tek Shërbimi Kombëtar i Punësimit (Agjencisë Kombëtare për Punësim dhe Aftësi) dhe strukturat në varësi të tij në lidhje me zbatimin e ligjit për të huajt;
3. Komunikojë në mënyrë të vazhdueshme me komunitetin e biznesit dhe do të mbledhë prej tyre mendime, ankesa, sugjerime dhe propozime në kuadrin e zbatimit të ligjit për të huajt dhe do të marrë masat e përshtatshme për të rivendosur ligjshmërinë, kur konstatohen shkelje.

Treguesit bazë për të matur arritjen e qëllimeve janë përmbushja e hapave/ masave të renditura më lart, si dhe kontrolli periodik e i pandërprerë i zbatimit të këtij ligji, dhe akteve nënligjore, si dhe ndjekja e statistikave të lartpërshkruara për të kuptuar përmbushjen e objektivave të vëna, që në fillim të hartimit të këtij ligji.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

Efektet e plota financiare të ndikimeve të këtij projektligji janë të pamunduara të vlerësohen pasi gjithcka varet nga numri i shtetasve të huaj që mund të vijnë në Shqipëri, mbështetur në kuadrin e ri favorizues që krijon ky projektakt. Ky numër është i pamundur të parashikohet si rezultat dhe kuantifikimi i ndikimeve mbetet i vështirë për tu bërë.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 2020 | Viti 2021 | Viti 2022 | Viti 2023 | Viti 2024 | Viti 2025 | Viti 2026 | Viti 2027 | Viti 2028 | Viti 2029 |
| **Faktori zbritës** | 1.000000 | 0.952835 | 0.907894 | 0.865073 | 0.824271 | 0.785394 | 0.748351 | 0.713055 | 0.679423 | 0.647378 |
| Kosto për buxhetin – një herë (Kosto e ngritjes së sistemit) | 89.4 |  |  |  |  |  |  |  |  |  |
| Kosto për buxhetin – në vazhdim (Mirëmbajtje sistemi) | 14.4 | 14.4 | 14.4 | 14.4 |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** | 103.8 | 14.4 | 14.4 | 14.4 |  |  |  |  |  |  |
| **Kosto e zbritur në total** = Kosto në total x faktorin zbritës | 103.8 | 13.7 | 13.1 | 12.5 |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** | * **143.1** |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total | * **143.1** |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 | **143.1** | - | * **143.1** |
| Opsioni 2 | **143.1** | - | * **143.1** |

*Shënim: Vlerat në tabelat e shtojcave 2a dhe 2b janë pa TVSH.*